Леся Украинка

Леся Украинка  Ле́ся Украї́нка; правдиве имя Лариса Петровна Ко́сач-Квѣтка,  Лариса Петрівна Ко́сач-Квітка; *13. фебруар 1871, Новоград-Волынскый, Волынь, Российска империя, днесь Житомирска область, Украина — †1. август 1913 Сурами, Грузия — была украинска писателька, поетка, драматичка,  найпознатѣйша украинска авторка, еден зо символох украинской културы.УСЭС, том 3, с. 443.

Биография
Отець, Петро Ко́сач, дворянского роду, быв правник, державный урядник и статкарь: в селѣ Колодяжному на Волыни мав 4 га саду, 500 га ораницѣ и три обытны будинкы.Запрошуємо в Колодяжне! 

Мати, Олга Драгоманова-Ко́сач, дворянского роду, з Полтавской губернии, позната як украинска писателька и етнографка Олена Пчѣлка, сестра Михайла Драгоманова, писателя, публицисты, литературознателя, фолклористы и сполоченского дѣятеля.

Обое родителе были з лѣвобережной Украины, а на Волынь пришли влѣтѣ року 1868, коли Петро Ко́сач там достав службу.

Леся од малости была слабушковата, в 12-рочном вѣку была у ней диагностована косткова туберкулоза, и мусѣла многы рокы жити на югу (на Крымѣ, в Грузии, Италии, Египтѣ). Образованя достала переважно дома. В молодых роках освоила многы чужы языкы. Скоро ся означили и ей сполоченскы интересы, котры ю привели ку зближѣню з марксизмом и револучнов социал-демокрациев.БСЭ.

В року 1907 оддала ся за Климента Квѣтку, судового урядника, фолклориста и музиколога, о 9 рокы молодшого. Мати вшак тото сопружество не прияла, поважуючи за мезалианцию, и были материално одказаны самы на себе. Обое, хворы на туберкулозу, поселили ся раз на Крымѣ, пак в Грузии. Уже по смерти Лесѣ (1913), в року 1917 Климент Квѣтка выдав двотомник народных спѣванок, котры она позберала. Сам он выздоровѣв ся и дожив до рока 1953.Климент Квѣтка

Творба
Первы книгы, опубликованы в коавторствѣ, были переклады з Николая Гоголя (1885) и Гайнриха Гайне (1892). Первы вершы опубликовала  яко 13-рочна (1884, Зоря, Львов). В украинску литературу вступила поетков мужности и боя. Великый вплыв мав на ню уйко Михайло Драгоманов. По рочном побытѣ у нього в Софии ей сполоченско-политична лирика наберать великой силы.

Написала понад 20 вершованых драм на актуалны морално-етичны и филозофичны темы, котры были новым явом в украинской литературѣ. Найлѣпшов з них поважують Лѣсову пѣсню (1911), котра подносить людску тужбу, высокы чувства, побѣду красоты живота над бездуховностьов.

Ей белетрична проза складать ся з повѣдань, казок и повѣстей. Острым драматизмом позначены повѣсти Жаль и Приязень.  

Политичны погляды
Была звязана з марксистичныма организациями. В року 1902 переклала на украинскый язык Комунистичный манифест Карла Маркса и одтогды была под дозором полиции. Перекладовала Максима Горького. В публицистичных творах пропаговала марксистичны идеи. В року 1907 была заарештована.

Жерела и одказы
 Енциклопедія українознавства : Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк : Молоде життя ; Львів ; Київ : Глобус, 1955—2003.  
 УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. 
 БСЭ: Украинка, Леся. //Большая Советская Энциклопедия.
 Запрошуємо в Колодяжне!  
 Творы Лесѣ Украинкы в библиотецѣ Чтиво

 Референции 

Катеґорія:Украинскы писателе
Катеґорія:Украинскы поеты